Document ID: /roh_data/filtered/fineweb-2-filterrobots_roh.jsonl.gz/2524

Price aveva fatg lingias grassas cun chars viadis da servetsch cun jets privats – quai sin donn e cust dals pajataglias. Tenor il magazin Politico muntian ils custs per almain 26 sgols da charter a passa 400’000 dollars.
Trump aveva crititgà Price publicamain
Trump aveva perquai crititgà ses minister da sanadad Price publicamain ils ultims dis. Ad interim surpiglia Don Wright, il secretari da stadi dal ministeri da sanadad, la funcziun da Tom Price. Donald Trump aveva pretendì gia cun cumenzar ses uffizi sco president american da vulair setgentar «la palì» a Washington.
Price er en critica pervi dad «Obamacare»
En pli ha Price stuì tegnair nà il chau pervi che Donald Trump n’haja betg savì cupitgar «Obamacare». Da cupitgar il sistem da sanadad da ses antecessur era ina da las finamiras principalas che Donald Trump vuleva realisar en ses presidi.
RR novitads 06:00